
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 204
                                                            din 08 decembrie 2020
privind alegerea viceprimarului municipiului Sighişoara 

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 29.188/04.12.2020 şi la Consiliul Local Sighișoara cu nr. 29.198/04.12.2020, de referatul de aprobare, înregistrat cu nr. 29.190/04.12.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului Prefectului Județului Mureș nr. 253/14.07.2020 privind stabilirea numărului membrilor Consiliului Județean Mureș și a numărului membrilor consiliilor locale comunale, orășenești și municipale din Județul Mureș la alegerile pentru autoritățile administrației publice locale din anul 2020, modificat prin Ordinul Prefectului Județului Mureș nr. 261/28.07.2020 și potrivit căruia pentru U.A.T. Municipiul Sighișoara numărul acestora este de 19 consilieri locali;

Având în vedere alegerile locale pentru alegerea autorităților administrației publice locale desfășurate în data de 27 septembrie 2020, în urma cărora au fost aleși pentru o perioadă de 4 ani, membrii consiliului local ce vor compune noul Consiliu local Sighișoara, validați de către Judecătoria Sighișoara, potrivit sentinței civile nr. 1775/19.10.2020, pronunțată în dosarul nr. 2914/308/2020;

Văzând Ordinul Prefectului Județului Mureș nr. 391/26.10.2020 privind declararea ca legal constituit, a Consiliului Local al Municipiului Sighișoara, începând cu data de 22.10.2020, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;

Având în vedere validarea mandatelor celor 2 supleanți rămași, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit încheierii civile nr. 1921/30.10.2020, pronunțată de Judecătoria Sighișoara, în dosarul nr. 3284/308/2020 și depunerea jurământului de către aceștia în plenul ședinței extraordinare a Consiliului Local Sighișoara din data de 17.11.2020;

Având în vedere prevederile art. 7 şi art. 8 din Regulamentul de organizare şi funcţionare a Consiliului Local Sighişoara, aprobat prin Hotărârea Consiliului Local al municipiului Sighişoara nr. 98/25.10.2012;

Ţinând seama de prevederile art. 148 și de cele ale art. 152 alin. (2) și alin. (3) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Luând în considerare prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

Având în vedere Raportul de specialitate al Secretarului General al municipiului Sighișoara, înregistrat cu nr. 29.191/04.12.2020, din care reiese că, Consiliul Local al municipiului Sighişoara, va trebui, în conformitate cu dispoziţiile legale, să aleagă în funcţia de viceprimar al municipiului Sighişoara un consilier local, din rândul membrilor acestuia;

Având în vedere propunerile formulate pentru funcţia de viceprimar al municipiului Sighişoara şi procedând prin vot secret la alegerea acestuia;

Având în vedere procesul - verbal al Comisiei speciale de numărare a voturilor exprimate de către consilierii locali prin vot secret, aleasă prin Hotărârea Consiliului Local Sighişoara nr. 190/26.11.2020, încheiat în data de 08.12.2020, cu ocazia analizării propunerilor formulate pentru candidaţii înscrişi la funcţia de viceprimar al municipiului Sighişoara, prin care s-a constatat că aceste propuneri formulate întrunesc condițiile legale, dar și cu ocazia desfăşurării procedurii de vot şi a numărării voturilor, proces - verbal în care a fost consemnat şi rezultatul votului pentru alegerea viceprimarului;
Având în vedere că potrivit procesului - verbal al Comisiei speciale de numărare a voturilor exprimate de către consilierii locali prin vot secret, aleasă prin Hotărârea Consiliului Local Sighişoara nr. 190/26.11.2020, încheiat în data de 08.12.2020, s-a concluzionat că domnul consilier  local Burghelea Bogdan - Ioan întrunește numărul necesar de voturi fiind ales cu votul secret al majorității absolute a consilierilor locali în funcție, respectiv cu 10 voturi ”pentru” din 18 voturi exprimate;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. ”a”, alin. (3) lit. ”b”, alin. (14), art. 139 alin. (1), alin. (3) lit. ”i”, alin. (6) - alin. (10) și a art. 196 alin. (1) lit. ”a”, coroborate cu ale art. 152 alin. (2) și alin. (3) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se alege domnul consilier local BURGHELEA BOGDAN - IOAN, în funcţia de viceprimar al municipiului Sighişoara.

Art. 2. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

                 Gall Ernő                                 
                                Contrasemnează pentru legalitate
                     SECRETARUL GENERAL al municipiului,


           Bizo Anca
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  2 ex. Secretar General;

  1 ex. Serviciul Administrație Publică Locală;
  1 ex. domnul consilier local Burghelea Bogdan - Ioan.
  8 ex.
  B.A. 

